በአፋር ክልል የድርቅ ተጋላጭነትን ለመቀነስ የሚያግዝ ፕሮጀክት እየተካሄደ ነው
ሠመራ (ኢዜአ):- በአፋር ክልል ለስድስት ዓመታት የሚቆይ ለመቀነስ የሚያግዝ ፕሮጀክት እየተካሄደ መሆኑን ተገለጸ። ለፕሮጀክቱ ማከናወኛ ከ745ሚሊዮን ብር በላይ በጀት መያዙንና 200ሺህ ሰዎች ተጠቃሚ እንደሚያደረግ ይጠበቃል። በቆላማ አካባቢዎች እየተካሄደ ባለው በዚሁ ፕሮጀክት ዙሪያ ከትናንት በስቲያ በሠመራ ከተማ በተካሄደው የምክክር መድረክ ላይ የክልሉ ርዕሰ መስተዳድር አቶ አወል አርባ እንዳስታወቁት ፣ በአፋር ክልል ከቅርብ ጊዜ ወዲህ ድርቅና የጎርፍ አደጋ እየጨመረ ነው። በዚህም በተለይ ኑሮውን በእንስሳት እርባታ ላይ የተመሰረተው አርብቶ አደሩ ማህብረሰብ ለከፍተኛ ችግር እየተጋለጠ መሆኑን ጠቁመዋል። የህብረተሰቡን ኑሮ በተጨባጭ እየተፈታታነ የመጣውን ይህንን ችግር ለማቃለል ባለፉት ዓመታት የክልል መንግሥት የተለያዩ ጥረቶች ሲያደርግ መቆየቱን ገልጸዋል። በተጨማሪም የክልሉ አርብቶ አደር ማህብረሰብ የድርቅ ተጋላጭነት ለመቀነስ የሚያግዙ የተለያዩ የልማት ፕሮጀክቶች ሲከናውኑ እንደነበር አመልክተዋል። በክልሉ ሲያከናውን የነበረው
የአርብቶ አደር ማህረሰብ
የልማት ፕሮጀክት መጠጥ ውሃ፣ ትምህርት፣
የሰውና እንስሳት ጤና ተደራሽ ከማድረግ
አኳያ ዘርፈ ብዙ ስኬታማ ሥራዎች ተከናውነዋል ብለዋል። በቀጣዮቹ ስድስት ዓመታት ይህን ፕሮጀክት ተክቶ በክልሉ 20 ወረዳዎች ተግባራዊ ለማድረግ የተጀመረው የቆላማ አካባቢዎች ማህበረሰብ የድርቅ ተጋላጭነትን ለመቀነስ የሚያስችል መሆኑን አስረድተዋል። በዚህም የድርቅ ተጋላጭነትን ለመቀነስ በአርብቶ አደሩ ማህበረሰብ ችግሮች ላይ የተኮሩ የልማት ሥራዎችን በማከናወን መንግሥታዊና መንግሥታዊ ያልሆኑ ባለድርሻ አካላት በቅንጅት ሊሠሩ እንደሚገባ አሳስበዋል። የፕሮጀክቱ አስተባባሪ አቶ ደርሳ መሃመድ በበኩላቸው ፣ፕሮጀክቱ የሚያተኩረው የድርቅ ተጋላጭነትን ለመቀነስ ሚረዱ የተፈጥሮ ሀብት ጥበቃ ፣ የማህበራዊ አገልግሎት ተደራሽነትና የመሰረተ-ልማት ዝርጋታዎች ላይ መሆኑን ጠቁመዋል። ፕሮጀክቱ በዚህ ዓመት ወደ ሥራ መገባቱንም ገልጸዋል። ለፕሮጀክቱ ማስፈጸሚያ ከ745ሚሊዮን ብር በላይ በጀት መያዙን አመልክተው፣ በልማቱ እስከ 200ሺህ ሰዎች እንደሚጠቀሙ የሚጠበቅ መሆኑን አስታውቀዋል። ለሥራ ስኬታማነተ በተለይም የወረዳ አመራሮችና ህብረተሰቡ ሥራውን በባለቤትን መምራትና መደገፍ እንዳለባቸውም አሳስበዋል። በምክክር መድረኩ የክልል፣
ዞንና ወረዳ አመራሮች
ተሳትፈዋል።አዲስ ዘመን  ታህሳስ 23/2013